اصلى مؤدب

اصلى مؤدب اغنيه مصريه الفها ابو السعود الابيارى و غناها اسماعيل ياسين

 كلمات  
اصلى مؤدب

ألف قضيّه و الف رزيّه

يوماتى يجونى

من احبابى و من اصحابى

و اللى جابونى

ليه عشان ايه أصلى مؤدب

.....

يوم تلاتين ف الشهر تصوّر

تبقا انا حالتى جنسها ايه

أتعب و اشقا و احسن ادوّر

علا شلنات ع الشابو يا بيه

بعد مساعى و مد دراعى

ألقا صديق بحبوح يدينى

إيه بتمشا رايح اتعشا

ألقا صاحب مستنينى

يشتكى حاله و بؤس عياله

و يمثل لى روايته بشكل

يلهف منى غصبٍن عنى

شلنى و ابات انا من غير أكل

ليه عشان ايه و ادّى له ليه

أصلى مؤدب

.....

ييجى واحد يستفرد بيا

مغرور فاهم نفسه خفيف

و عليه دم بيلطش ميه

و ينكّت و اسمع يا لطيف

.....

بعد شويه يطب عليا

واحد تانى عامل لى مغنى

و يغنى لى عينى يا ليلى

و يقول لى اتفرج علا فنى

حسه يخلى الطوب يتألم

و يقول له ارحمنى من الضرب

و الشمس تغيم و تضلم

تهرب م الشرق علا الغرب

ليه عشان إيه و اسمعه ليه

أصلى مؤدب

.....

علا كدا لما يقولو عليا

مجنون ودّوه المجاذيب

ابقا اتلهى علا نن عينيا

و اروح الخنكه اكمنّى اديب

.....

لو يقابلنى حانوتى يشيلنى

علا اى قرافه يودينى

أختشى برضه و احقق غرضه

و اروح القبر و اقول له يودينى

.....

و اخطب زوجه و تطلع عوجه

و مخلّفه سِتَّاشر شابّ

قال و احايلها و اقول يا جمالها

دى الدنيا عشانك تتحبّ

.....

ليه عشان إيه

كل دا ليه

اصلى مغفل

 شوف كمان 
اسماعيل ياسين

 مصادر 

تصنيف:اغانى باللغه المصريه
تصنيف:مونولوجات اسماعيل ياسين
تصنيف:كلمات اغانى